Tre kryds og modergråd
Posted on 10. april 2012 11. april 2012
Nogle gange skal der altså ikke så meget til, før jeg tænder for vandværket. Her til aften skulle Alfred bare sætte tre krydser på skolesundhedsplejerskens spørgeskema, og så det piblede frem. Fordi sidste år ved samme tid skulle han også sætte krydser. Og det var i den helt anden ende af skalaen. Og det var så tungt og hårdt og skrækkeligt for ham at gå i skole.
Og hvad kan man ønske mere end at ens barn er glad for at gå i skole? At de glæder sig til at skulle afsted? At de kan li’ deres kammerater? At de er glade for at lære noget – og nyder at få færdigheder ind under huden? Fromme ønsker som vi heldigvis har fået indfriet – efter lang kamp (som jeg nok skal skrive mere om senere).
Men helt ærligt – jeg blev så rørt. Han kan li’ at gå i skole – yah! Og så tørrede han mine øjne…
Posted in Autisme, Indlæg, Skole, TankerTagged Alfred, glæde, skole, tårer
Prev Kærligheden overvinder alt
Next Skru dog ned
14. april 2012 kl. 09:43
Det er sådan det skal være 🙂 Alle børn skal være glade for at gå i skole. Og med det I og ikke mindst Alfred har været igennem, så er det jo en fantastisk positiv forandring/udvikling, som man kun kan blive rørt over.
Mit “vandværk” løber konstant, men det er fordi, at hver dag er en kamp for Junior i skolen.
14. april 2012 kl. 11:52
Jeg føler virkelig med jer – sidste år var med hjertet helt oppe i halsen – og det er skrækkeligt, når ens barn ikke trives hvor det er. Jeg håber sådan I får et tilbud I kan bruge.